Tupac Shakur

**Tupac Amaru Shakur** (16. kesäkuuta 1971 Harlem, Manhattan, New York, Yhdysvallat – 13. syyskuuta 1996 Las Vegas, Nevada, Yhdysvallat) oli yhdysvaltalainen hip hop -artisti ja näyttelijä. Shakur käytti artistinimenään lyhennettä **2Pac** (joskus myös pelkästään **Pac**) ja yhdellä albumilla myös nimeä **Makaveli**.

Shakur syntyi New Yorkissa mutta siirtyi Baltimoren kautta Kaliforniaan ollessaan nuori. Köyhistä oloista ponnistanut Shakur julkaisi esikoisalbuminsa *[[2Pacalypse Now]]* vuonna 1991 ja debytoi pääosan näyttelijänä vuoden 1992 elokuvassa *[[Juice (vuoden 1992 elokuva)|Juice]]*. Hänen toista studioalbumiaan *[[Strictly 4 My N.I.G.G.A.Z...|Strictly 4 My N.I.G.G.A.Z..]].* (1993) pidetään hänen läpimurtolevynään. Vuonna 1994 Shakur julkaisi Thug Life -kollektiivinsa kanssa albumin *[[Thug Life Vol. 1]]*. Kolmannen sooloalbuminsa *[[Me Against the World]]* (1995) jälkeen Shakurin uraa leimasi tuolloinen julkinen riita rap-kulttuurissa länsi- ja itärannikon välillä. Vuonna 1996 julkaistiin Shakurin tupla-albumi *[[All Eyez on Me]]*, josta tuli hänen menestynein levynsä. Myöhemmin samana vuonna hänet ammuttiin Las Vegasissa hieman ennen *[[The Don Killuminati: The 7 Day Theory]]* -albumin julkaisua. Shakurin jäljelle jääneestä materiaalista on julkaistu kuoleman jälkeen useita albumeita.

Guinness World Recordsin mukaan Shakur oli vuonna 2009 eniten levyjä myynyt rap-artisti maailmassa: levyjä on myyty Yhdysvalloissa yli 50 miljoonaa kappaletta ja maailmanlaajuisesti yli 75 miljoonaa kappaletta. Todellisuudessa lukemat ovat suuremmat, koska Shakurin levyistä ei ole enää vuosiin pidetty tarkkaa kirjaa.

Shakur oli MTV:n järjestämän äänestyksen kaikkien aikojen parhaimpien MC:den listalla sijalla kaksi. Hän sijoittui *Vibe*-lehden kaikkien aikojen parhaimman rap-artistin äänestyksessä sijalle 1. *[[Rolling Stone]]* valitsi hänet kaikkien aikojen 86:nneksi parhaaksi artistiksi. Tupacille on omistettu lukuisia lauluja muun muassa Meek Millin ja Rick Rossin ”Tupac back” sekä Naughty by Naturen tekemä kappale ”Mourn You Till I Join You”.

Tupac Shakurin elämäkerta ilmestyi 24. lokakuuta 2023. Kirja ilmestyi suomeksi yhtä aikaa alkuteoksen kanssa. Kirjan on kirjoittanut Shakurin nuoruudenystävä Staci Robinson ja kirjan ovat suomentaneet Paleface, Yasir Gaily ja Ari Väntänen. Suomennoksen julkaisi Like Kustannus.

## Elämä
### Nuoruus

Tupac Amaru Shakur syntyi köyhään perheeseen New Yorkin itä-Harlemissa Manhattanilla. Hänen äitinsä Afeni Shakur oli Mustien panttereiden jäsen. Hän antoi pojalleen ensin nimeksi Lesane Parish Crooks, mutta muutti nimen hyvin pian intiaanivapaustaistelijan mukaan Tupac Amaru Shakuriksi, joka oli siis hänen virallinen ja oikea nimensä.

Shakur eli lapsuutensa ilman isää. Hänellä oli sisarpuoli Sekyiwa Shakur ja äitinsä uuden avioliiton kautta myös velipuoli Mopreme Shakur, joka on myös luonut uraa rap-artistina. Shakur aloitti räppäämisen 15-vuotiaana, mutta jo sitä ennen hän oli kirjoittanut runoja. Hänellä ei lapsuudessaan ollut jengi- tai rikollistaustaa. Shakur sanoi dokumentissa **', että lapsuus naisvaltaisessa perheessä sai hänet kunnioittamaan naisia. Tämä näkyi muun muassa kappaleissa ”Dear Mama” ja ”Keep Ya Head Up”, joista ensimmäinen on ylistys hänen äidilleen, mutta myös muille äideille.

Perhe muutti ensin [[Baltimore]]en [[Maryland]]iin, minkä jälkeen Shakurin taiteellisuus alkoi ilmetä. Koulussa hän opiskeli muun muassa [[baletti]]a, [[runo]]utta, [[jazz]]ia ja näyttelemistä. Siellä hän tutustui [[Jada Pinkett Smith|Jada Pinkettiin]] ja muodosti hänen kanssaan läheisen ystävyyssuhteen, joka kesti Shakurin kuolemaan saakka. Myöhemmin perhe muutti Marin Cityyn Kaliforniaan lähelle [[San Francisco]]a. Shakur muutti pois kotoa 17-vuotiaana saatuaan tietää äitinsä käyttävän [[kokaiini|crack]]-huumetta. Tästä ei kuitenkaan tullut mitään. Sen jälkeen Shakur tutustui manageri Leila Steinbergiin, joka oli kuullut hänen musiikkiaan ja vakuuttunut taidoista. Steinberg esitteli Shakurin rap-ryhmä [[Digital Underground]]in keulahahmo [[Shock G|Shock G:lle]]. Shock G otti Shakurin mukaan ryhmäänsä ensin tanssijaksi ja roudariksi. Työ ei ollut loisteliasta, mutta hän pääsi mukaan isompiin rap-piireihin ja keikoille muun muassa New Yorkiin.

=== Nousu kuuluisuuteen ===
Shakurin rap-ura alkoi Digital Underground -yhtyeessä. Shakur esiintyi ensimmäistä kertaa yhtyeen kanssa vuonna 1991 julkaistussa kappaleessa ”Same Song”, josta kuvattiin myös musiikkivideo. Myöhemmin samana vuonna julkaistiin ensialbumi ''[[2Pacalypse Now]]'', joka myi [[kultalevy|kultaa]] singlen ”Brenda’s Got a Baby” ansiosta. Albumi sai julkisuutta myös siksi, että [[Yhdysvaltain varapresidentti]] [[Dan Quayle]] hyökkäsi sitä vastaan. Quayle totesi muun muassa, ettei albumilla ole mitään sijaa amerikkalaisessa yhteiskunnassa. Quaylen sanat toivat Shakurille lisää julkisuutta ja lisäsivät levynmyyntiä. Esikoislevyn ilmestymisen aikoihin Shakur sai kiinnityksen ensimmäiseen elokuvarooliinsa Ernest Dickersonin ohjaamassa elokuvassa ''[[Juice (vuoden 1992 elokuva)|Juice]]'', jonka ensi-ilta oli vuonna 1992.

=== Thug Life ===



Loppuvuodesta 1993 Shakur perusti [[Thug Life]] -yhtyeen. Siihen kuuluivat hänen kaverinsa [[Big Syke]], [[Macadoshis]], [[Rated R]] ja hänen velipuolensa [[Mopreme Shakur]]. Yhtye julkaisi ensialbumin ''[[Thug Life Vol. 1]]'' 26. syyskuuta 1994. Albumin singlen ”Pour Out a Little Liquor” tuotti [[Johnny ”J”|Johnny Jackson]], joka tuotti myös useita kappaleita Shakurin albumilla ''[[All Eyez on Me]]''. Yhtye esiintyi konserteissa ilman Shakuria.

=== Vaikeudet alkavat ===
Vuosi 1993 oli Shakurille vaikea. Hän julkaisi toisen soololevynsä ''[[Strictly 4 My N.I.G.G.A.Z...]]'', joka myi [[platinalevy|platinaa]] ja toisen elokuvansa ''[[Murhan jälkeen|Poetic Justice]]'' (ohjaaja [[John Singleton]] ja vastanäyttelijänä [[Janet Jackson]]). Kesällä ''[[Väkivallan kierre]]'' -elokuvaan kiinnitetty Shakur riitaantui elokuvan ohjanneen [[Allen Hughes]]in kanssa ja pahoinpiteli tämän. Shakur joutui 15 päiväksi vankilaan ja sai potkut elokuvasta. Saman vuoden lokakuussa sattui selkkaus [[Atlanta]]ssa. Shakur näki autosta, kuinka kaksi valkoihoista siviilipukuista poliisia pahoinpiteli tummaihoista miestä. Shakur yritti mennä väliin, mutta toinen poliiseista uhkasi häntä aseella, jolloin Shakur otti itsekin aseen esiin ja ampui poliiseja kohti. Molemmat poliisit loukkaantuivat. Tapaus vahvisti Shakurin ”[[gangsteri|gangsta”]]-imagoa ja antoi vahvistusta mielikuvalle, että hän todellakin elää niin kuin kappaleissaan räppää. Oikeudenkäyntien aikana ''[[Strictly 4 My N.I.G.G.A.Z...]]'' lähestyi myyntiluvuissa platinalevyn rajaa. Levyn myyntiä edistivät top-10 [[R&B]] -listatkin vallanneet hittisinglet ”Keep Ya Head Up” ja ”I Get Around”, jotka molemmat myivät kultaa.

Thug Lifen ensimmäinen albumi ''Thug Life Vol. 1'' julkaistiin syyskuussa 1994. Albumi ei ollut yhtä suosittu kuin Shakurin kaksi ensimmäistä sooloalbumia, mutta myi kuitenkin kultaa lähes olemattomasta markkinoinnista huolimatta. Marraskuussa 1994 Shakur oli menossa tapaamaan [[Bad Boy Records]]in edustajia näiden päämajaan New Yorkissa. Odotellessaan hissiä rakennuksen ala-aulassa kaksi miestä tuli ja ampui Shakuria samalla ryöstäen kaikki hänen kultaketjunsa ja -korunsa. Kahdesta päähän osuneesta luodista huolimatta Shakur selvisi hyökkäyksestä hengissä. Laukauksia ammuttiin yhteensä seitsemän, joista viisi osui Shakuriin.

Marraskuussa 1993 Ayanna Jackson syytti Shakuria ja tämän seurassa olleita miehiä raiskauksesta hotellihuoneistossa. Shakur sai 1,5–4,5 vuoden vankeustuomion, joskaan häntä ei tuomittu raiskauksesta vaan Jacksonin luvattomasta kourimisesta. Shakur itse kiisti kaikki syytökset. Myös läsnä ollut Charles Fuller tuomittiin seksuaalisesta hyväksikäytöstä, joskaan hän ei Jacksonin mukaan osallistunut raiskaukseen. Lisäksi paikalla ollut [[Jacques Agnant|Jacques ”Haitian Jack” Agnant]] oli syytettynä, mutta hän sai erillisen oikeuskäsittelyn eikä tullut tuomituksi. Huoneessa oli ollut myös mies, jota ei tavoitettu eikä näin ollen tuomittu. Shakur oli neljä päivää aiemmin tavannut häntä raiskauksesta syyttäneen Ayanna Jacksonin yökerhossa Manhattanilla ja ollut seksisuhteessa tämän kanssa. Väitetty raiskaus tapahtui Jacksonin tultua uudestaan Shakurin hotellihuoneistoon, jolloin paikalla oli myös muita miehiä, kuten Jacques ”Haitian Jack” Agnant. Shakur oli Jacksonin hierottavana makuuhuoneessa, kun muut miehet tulivat huoneeseen. Naisen mukaan tässä vaiheessa Shakur ja muut miehet raiskasivat hänet. Shakurin mukaan hän kuitenkin poistui makuuhuoneesta muiden tultua paikalle ja meni nukkumaan toiseen huoneeseen. Kertomansa mukaan Shakurin herättyä Jackson itki hysteerisesti ja syytti häntä siitä, että salli muiden raiskata tämän. 

Vankilassa ollessaan jotkut Shakurin vankitovereista kertoivat hänelle, että hänen ystävänsä rap-artisti [[The Notorious B.I.G.]] olisi tiennyt ampumisesta etukäteen. Hän alkoi uskoa, että The Notorious B.I.G., [[Sean Combs|Sean ”Puff Daddy” Combs]] sekä muutamat muut Bad Boy Recordsista tiesivät, että hänet tultaisiin ampumaan ja ryöstämään mutta eivät varoittaneet häntä. Vankeustuomion aikana ilmestyi kaksinkertainen platina-albumi ''[[Me Against the World]]''. Albumi on ensimmäinen listaykkönen, jonka esittäjä on samaan aikaan istunut vankilassa. Päästyään vankilasta Shakur työsti 20 kappaletta kahdessa viikossa.

Vuonna 1994 Shakur seurusteli [[pop]]-tähti [[Madonna]]n kanssa.

=== Vuoden 1994 ampuminen ===
Shakur oli 30. marraskuuta 1994 Quad Recording Studiosin aulassa Manhattanilla, kun kaksi maastokuvioisiin vaatteisiin pukeutunutta miestä alkoi ampua häntä kohti. Shakuriin osui kaiken kaikkiaan viisi luotia, joista kaksi päähän, kaksi nivusiin ja yksi käteen. Hänet vietiin Bellevue Hospitaliin. Hän syytti tapauksesta Jacques ”Haitian Jack” Agnantia ja [[James Rosemond|James ”Jimmy Henchman” Rosemondia]] sekä Bad Boy Recordsin jäseniä The Notorious B.I.G.:tä, Andre Halleria, Sean Combsia, Kimi Haleyta ja Samuel Sunia.

30. marraskuuta 1995 eli päivälleen vuosi Shakurin ampumistapauksen jälkeen Shakurin läheinen ystävä [[Stretch|Randy ”Stretch” Walker]] murhattiin teloitustyyliin Queensissa New Yorkissa.

27. maaliskuuta 2007 ''[[Los Angeles Times|LA Times]]'' -lehti pyysi anteeksi Combsin syyttämistä tapauksesta. Artikkelin mukaan Shakur johdatettiin studioon, jossa häntä ammuttiin.

15. kesäkuuta 2011 mies nimeltä Dexter Isaac väitti, että hän ampui Shakuria samalla ryöstäen tämän. Tekoon Isaacin palkkasi James ”Jimmy Henchman” Rosemond, joka lupasi maksaa 2&nbsp;500 dollaria, jos Isaac ryöstäisi Shakurin. Isaac väitti pystyvänsä todistamaan tekonsa, koska hänen mukaansa hänellä oli vieläkin tallessa ryöstöstä saatu kaulakoru. Isaac istuu tällä hetkellä elinkautista vankeutta muun muassa murhasta ja ryöstöstä, eikä häntä pystytä enää syyttämään teosta.

Kesäkuussa 2012 James ”Jimmy Henchman” Rosemond myönsi ampuneensa Shakuria ryöstön yhteydessä. Rosemond pidätettiin muun muassa huumekaupoista, ja hän samalla myönsi ampumisen. [[New York (osavaltio)|New Yorkin osavaltion]] lakien mukaan rikos on jo vanhentunut, jolloin häntä ei voida enää syyttää teosta.

=== Death Row Records ===

[[Death Row Records|Death Row]]- ja [[Interscope Records|Interscope]]-levy-yhtiöt maksoivat 1,4 miljoonaa dollaria saadakseen Shakurin ulos vankilasta syksyllä 1995. Ehtona oli, että hän tekee kolme levyä Death Row’lle.

Helmikuussa 1996 ilmestyi Shakurin viides albumi, yhdeksänkertaista platinaa myynyt ja ensimmäinen rap-musiikin tupla-cd ''[[All Eyez on Me]]''. Albumi pääsi [[Rock And Roll Hall of Fame]]n listalla sijalle 90. Levyllä vieraili ensimmäistä kertaa Shakurin perustaman [[Tha Outlawz]] -yhtyeen jäseniä. Myös rap-artistit [[Snoop Dogg]], [[Nate Dogg]] ja [[Dr. Dre]] vierailivat albumilla.

Shakur juonsi [[MTV (televisiokanava)|MTV:n]] tilaisuuden, jossa [[hard rock]] -yhtye [[Kiss]] palasi alkuperäiskokoonpanossa ja maskeissa julkisuuteen. Shakur kertoi samalla pitävänsä Kissin musiikista ja ihailevansa [[Gene Simmons]]ia ja [[Ace Frehley]]tä.

Musiikin ohella Shakur jatkoi elokuvien tekemistä. Vain videolevitykseen päässyt trilleri ''[[Kohtalon luoti|Bullet]]'' ilmestyi kuukausi Shakurin murhan jälkeen. Samoihin aikoihin Shakur näytteli myös elokuvissa ''[[Gridlock’d]]'' ja ''[[Rikollisin aikein|Gang Related]]'', joka jäi miehen viimeiseksi elokuvaksi. Elokuvat saivat ensi-iltansa vuonna 1997.

=== Kuolema ===

Shakuria ammuttiin 7. syyskuuta 1996 Las Vegasissa, ja hän kuoli saamiinsa vammoihin kuuden päivän kuluttua lasvegasilaisessa sairaalassa. Ampumavälikohtaus tapahtui muutama tunti [[Mike Tyson]]in ja Bruce Seldonin välisen raskaan sarjan [[World Boxing Association|WBA-liiton]] mestaruusottelun jälkeen. Shakur oli tullut seuraamaan ystävänsä Tysonin paluuottelua yhdessä Death Row -seurueen kanssa. Tyson voitti ottelun tyrmäyksellä ensimmäisessä erässä. Ottelun jälkeen Shakur hyökkäsi Death Row -ryhmän kanssa Southside [[Crips]] -jengin jäsenen [[Orlando Anderson|Orlando ”Baby Lane” Andersonin]] kimppuun. Shakur, [[Marion Knight|Marion ”Suge” Knight]] ja muutama muu pahoinpitelivät Andersonin, koska tämä oli ollut huhujen mukaan mukana varastamassa erään Death Row -artistin arvokasta kaulakorua. Hetken kestänyt pahoinpitely tapahtui kello 20.50 [[MGM Grand Las Vegas|MGM-hotellin]] aulassa. Tappelun jälkeen Shakur seurueineen suuntasi kohti Death Row’n omistamaa klubia Club 662 (nykyisin ravintola-klubi tunnetaan nimellä Seven).

Shakurin seurue pysähtyi kello 22.55 punaisiin liikennevaloihin. Shakur avasi ikkunan, ja valokuvaaja otti hänestä kuvan. Kuva on viimeinen, jossa Shakur on elossa. Kello 23.00–23.05 poliisit pysäyttivät Sugen ajaman auton Las Vegas Blvd. -kadulla. Syynä oli liian kovaa soinut musiikki. Autossa ei myöskään ollut rekisterikilpiä. Kello 23.10 Knightin ajama musta [[BMW 7-sarja|BMW 750iL]] -sedan pysähtyi Maxim Hotelin edessä East Flamingo Roadin ja Koval Lanen risteykseen liikennevaloihin. Vasemmalta puolen auton lähelle tuli omalla autollaan kaksi naista, joiden kanssa Shakur vaihtoi muutaman sanan ja kutsui heidät juhlimaan Club 662:een. Kello 23.15 oikealta puolen takaa lipui hiljalleen valkoinen, tummennetuin lasein varustettu [[Cadillac]], johon kukaan ei kiinnittänyt huomiota. Cadillacin takapenkiltä ammuttiin [[drive-by shooting|drive-by]]-tyyliin 12–13 laukausta kohti Sugen BMW:tä. Apukuskin paikalla istuneeseen Shakuriin osui neljä luotia; kaksi rintaan, yksi käsivarteen ja yksi reiteen. Yksi luodeista lävisti Shakurin oikean keuhkon. Suge lähti kuljettamaan Shakuria sairaalaan. Koko matkan sairaalaan Shakur toisti: ”I can’t breathe, I can’t breathe”. Sugen ohjaama auto osui keskikaiteeseen ja kaksi rengasta puhkesi. Suge soitti paikalle ambulanssin. Kun ambulanssi saapui ja oli lähdössä, Shakur sanoi Sugelle: ”I’m dying, man”.. Suge väitti, että häntä osui päähän luoti, mutta lääkärin kuvauksen mukaan vammat johtuivat Sugen päähän osuneista lasinsiruista. Poliisit tulivat paikalle, ja poliisin kysyessä Shakurilta kuka häntä ampui, Shakur vastasi ”Fuck you”. Tämän jälkeen hän vaipui tiedottomaan tilaan. 

Poliisit veivät Shakurin ja Sugen Etelä-Nevadan yliopistolliseen keskussairaalaan. Shakurin ystävän mukaan heidän ollessaan sairaalassa hän sai kuulla Death Row’lta, että ampujat olivat ilmoittaneet tulevansa viimeistelemään Shakurin sairaalaan. Perjantaina 13. syyskuuta 1996, kuusi päivää myöhemmin kello 16.03 Shakur todettiin kuolleeksi. Hän oli kuollessaan 25-vuotias. Hänet [[polttohautaus|polttohaudattiin]] seuraavana päivänä. Kerrottiin, että Outlawzin jäsenet sekoittivat osan Shakurin tuhkista [[Kannabis|marihuanaan]] ja polttivat ne sätkässä.

Myöhemmin selvisi, että sätkässä ei ollut Shakurin tuhkia.

=== Orlando Anderson ===

Monet uskovat Orlando Andersonin olleen mukana Shakurin murhassa. Anderson ja Shakurin seurue olivat kahakassa [[MGM Grand Las Vegas|MGM Grand Hotelin]] aulassa vain kolme tuntia ennen kuin Shakuria ammuttiin 7. syyskuuta 1996. Tämän takia monet uskovat Andersonin ampuneen Shakuria myöhemmin tuona yönä. Huhujen mukaan Anderson kerskui räppärin ampumisella, minkä hän kuitenkin kielsi haastatteluissa. [[Las Vegas]]in [[poliisi]] piti Andersonia syyllisenä, mutta he eivät onnistuneet todistamaan häntä syylliseksi. Shakurin äiti, [[Afeni Shakur]] haastoi Andersonin oikeuteen, mutta jutun käsittely lopetettiin, koska Anderson kuoli ennen sen alkamista.

=== Kuoleman jälkeen ===
Tupac Shakurin murhaajia ei ole saatu kiinni, vaikka ammuskelun sattuessa kadulla vilisi ihmisiä ja Sugen auton takana oli vielä muita seurueeseen kuuluneita autoja. Ainoa, joka olisi pystynyt kuvasta tunnistamaan murhaajan, oli Shakurin lapsuudenystävä ja Tha Outlawz -yhtyeen jäsen [[Yaki Kadafi|Yafeu ”Kadafi” Fula]]. Fulaa ammuttiin kasvoihin 10. marraskuuta 1996, ja hän kuoli vammoihinsa heti. Myöhemmin selvisi, että ampuja oli hänen serkkunsa. Poliisi ei ehtinyt näyttää hänelle kuvia epäillyistä.

Shakurin kuudes albumi ''[[The Don Killuminati: The 7 Day Theory]]'' ilmestyi pari kuukautta hänen kuolemansa jälkeen. Hän käytti albumilla nimeä Makaveli [[italia]]laisen [[filosofi]]n [[Niccolò Machiavelli]]n mukaan. Levy valmistui jo ennen kuolemaa, joten se julkaistiin sellaisena kuin hän halusi. Myöhemmin julkaistuille levyille kappaleita on muutettu niin, etteivät ne enää täysin vastaa alkuperäisiä äänityksiä joitakin poikkeuksia lukuun ottamatta.

Loppuvuodesta 2003 Afeni Shakur perusti [[Makaveli Branded|Makaveli]]-vaatemerkin. Vuonna 2005 Death Row julkaisi cd:n ja dvd:n ''[[Live at the House of Blues]]''. Elokuussa 2006 julkaistiin Jamal Josephin kirjoittama ''[[Tupac Shakur Legacy]]''. Shakurin kuudes postuumi studioalbumi ''[[Pac’s Life]]'' oli alun perin tarkoitus julkaista Shakurin kuoleman kymmenvuotispäivänä, mutta albumin julkaisu viivästyi ja se julkaistiin vasta marraskuussa. Shakur oli edelleen vuonna 2006 yksi suosituimmista artisteista.

Syyskuussa 2008 aikakauslehti ''[[Blender (lehti)|Blender]]'' kirjoitti Shakurin olevan musiikkimaailman yliarvostetuin henkilö.

Vuonna 1998 julkaistu kokoelma-albumi ''[[Greatest Hits (2Pac)|Greatest Hits]]'' on myynyt yli 10 miljoonaa kappaletta ollen näin ensimmäinen Shakurin albumi, mikä on saavuttanut [[kultalevy#Timanttilevy|timanttirajapyykin]].

Shakurista tehtiin [[Broadway (teatteri)|Broadway]]-[[musikaali]] [[Holler If Ya Hear Me|''Holler If Ya Hear Me'']] vuonna 2014, mutta sen esittäminen lopetettiin jo 55 kerran jälkeen.

16. kesäkuuta 2017, joka olisi ollut Shakurin 46. syntymäpäivä, Shakurista julkaistiin elämäkertaelokuva ''[[All Eyez on Me (elokuva)|All Eyez on Me]]''. [[Demetrius Shipp Jr.]] esitti Shakuria.

== Tyyli ja vaikutteet ==
Shakurin musiikki ja [[filosofia]] juontaa juurensa amerikkalaisiin, [[Afroamerikkalaiset|afroamerikkalaisiin]] ja yleismaailmallisiin aatteisiin, kuten [[mustat pantterit|Mustiin panttereihin]], [[musta nationalismi|mustaan nationalismiin]], [[egalitarismi]]in ja vapausaatteeseen. Shakurin ensialbumista ''[[2Pacalypse Now]]'' tuli esille hänen yhteiskunnallisesti tiedostava puolensa. Hän otti albumin kappaleissa ”Brenda’s Got a Baby”, ”Trapped” ja ”Part Time Mutha” kantaa yhteiskunnalliseen epäoikeudenmukaisuuteen, köyhyyteen ja [[poliisiväkivalta]]an. Hän sai tyyliin albumilla vaikutteita hip hopissa 1980-luvun lopulla ja 1990-luvun alussa levinneestä yhteiskunnallisesta tiedostamisesta ja [[afrosentrismi]]sta. Ensimmäisiin julkaisuihinsa Shakur otti tyylillisiä vaikutteita eri rap-ryhmistä, kuten Boogie Down Productions, [[Public Enemy]], X-Clan ja [[Grandmaster Flash]], kun hänestä tuli ensimmäinen tiedostava rap-muusikko länsirannikolla.

Toisessa nauhoituksessaan Shakur jatkoi laulamista afroamerikkalaisia kohtaavista yhteiskunnallisista epäkohdista kappaleilla ”The Streetz R Deathrow” ja ”Last Wordz”. Hän myös näytti inhimillisen puolensa kappaleella ”Keep Ya Head Up”, mutta toisaalta näytti tunnetun aggressiivisuutensa ''[[Strictly 4 My N.I.G.G.A.Z...]]'' -albumin nimikappaleella, jossa hän mainitsi [[Digital Underground]]in kappaleessa ”I Get Around”. Shakurin myöhemmillä albumeilla ilmenee koko uran ajan nähtävillä ollut aggressiivisuus.

Shakurin työhön vaikuttaneet ristiriitaiset teemat yhteiskunnallisesta eriarvoisuudesta ja epäoikeudenmukaisuudesta, hillitön aggressio, myötätunto, leikillisyys ja toivo jatkuivat kaikki hänen vuoden 1995 ''[[Me Against the World]]'' -albumillaan. Vuonna 1996 Shakur julkaisi albumin ''[[All Eyez on Me]]''. Kriitikot ovat luokitelleet klassikoiksi monet albumin kappaleista, esimerkkeinä ”Ambitionz Az a Ridah”, ”I Ain’t Mad at Cha”, ”[[California Love]]”, ”Life Goes On” ja ”Picture Me Rollin”. Albumilla ''All Eyez on Me'' Shakurin tyyli muuttui aikaisemmista albumeista. Albumi sisälsi aikaisemman tyylin lisäksi myös meneviä bilekappaleita ja oli muutenkin iloisempi kuin aikaisemmat. Shakur kuvaili albumia ”elämän ylistykseksi”, ja albumi oli myyntimenestys.

Shakur luki runsaasti kirjallisuutta ja sai vaikutteita monilta tunnetuilta kirjailijoilta, kuten [[Niccolò Machiavelli]], Donald Goines, [[Sun Tzu]], [[Kurt Vonnegut]], [[Mikhail Bakunin]], [[Maya Angelou]], [[Alice Walker]], ja [[Khalil Gibran]].

== National Recording Registry ==
Tupacin kappale ”Dear Mama” on päässyt erittäin arvostettuun seuraan, sillä kappale valittiin [[Yhdysvaltain kongressin kirjasto]]n National Recording Registry -arkistoon. Kyseinen arkisto säilyttää musiikkia tuleville sukupolville. Arkistoon valitaan joka vuosi 25 kappaletta ja albumia, yleisön ja asiantuntijoiden valitsemina. Tupac on kolmas rap-artisti, joka on päässyt kyseiseen arkistoon. Muut ovat [[Grandmaster Flash]] ja [[Public Enemy]].

== Seksivideoskandaali ==
15 vuotta Shakurin kuoleman jälkeen julkisuuteen on vuotanut seksivideo, jossa Shakur ja tuntematon nainen harrastavat [[suuseksi]]ä. Video on kuvattu vuonna 1991, ja sen kesto on noin viisi minuuttia. Videolla esiintyy myös Digital Underground -yhtyeen jäsen Money B, jonka kanssa Shakur juttelee suuseksin aikana. Videon aikana taustalla soi Tupacin julkaisematon kappale, jonka oikeuksista on tarjottu yli miljoona dollaria. Tarjouksen on jättänyt yhdysvaltalainen NOHO-yhtiö, jonka toimitusjohtaja haluaa sen [[virvoitusjuoma]]nsa mainoskampanjaan.

== Hologrammiesiintyminen ==
15. huhtikuuta 2012 [[Coachella Valley Music and Arts Festival|Coachella]]-musiikkifestivaaleilla Shakur esiintyi [[2D]]-tekniikkaa käyttäen [[hologrammi]]na yleisölle. Shakur liikkui lavalla musiikin tahtiin ja esiintyi yhdessä [[Snoop Dogg]]in kanssa, esittäen kaksi tunnettua kappalettaan ”Hail Mary” ja ”2 of Amerikaz Most Wanted”. Hologrammin loihti Digital Domain Media Groupin johtaja Ed Ulbrich. Hahmon luomiseen meni aikaa noin neljä kuukautta ja toteuttaminen maksoi yhtiölle noin 100&nbsp;000–400&nbsp;000 dollaria. [[Dr. Dre]] on visioinut mahdollista kiertuetta Tupacin hologrammin ympärille. Myöhemmin Dr. Dre kertoi, ettei kiertuetta tehdä.

== Yksityiselämä ==
Shakur kertoi uskovansa jumalaan, mutta hän ei harjoittanut mitään uskontoa.

Shakur avioitui Keisha Morris-Shakurin kanssa huhtikuusta 1995. Pari erosi kymmenen kuukauden päästä.

Shakur oli näyttelijä-malli [[Kidada Jones]]in kanssa kihloissa. He elivät yhdessä neljän kuukauden ajan, kunnes Shakur kuoli syyskuussa 1996.

== Diskografia ==



Shakurin kuoleman jälkeen julkaistussa albumissa ''[[The Don Killuminati: The 7 Day Theory]]'' kannessa lukee ''Makaveli'' tavallisen ''2Pac'':n sijaan. Nimi on otettu italialaisesta filosofista Niccolò Machiavellista. Kaiken kaikkiaan Shakurilla on albumeita 23, joista viisi on studioalbumeja, kahdeksan postuumisti julkaistu, kahdeksan kokoelma-albumia ja kaksi livealbumia ''[[2Pac Live]]'' ja ''[[Live at the House of Blues]]''. Hänen musiikkiaan on myös kuuden elokuvan [[soundtrack]]illa, joista neljässä hän on näytellyt. Shakurin musiikkia löytyy myös dokumentista **', joka sisältää vanhojen klassikkokappaleiden lisäksi kolme uutta kappaletta.

### Studioalbumit
* 
* 
* 
* 
* 

### Postuumit studioalbumit
* 
* 
*  (mukana Outlawz)
* 
* 
* 
* 

### Muut albumit
* 
* 
* 
* 
* 
* 
* 
* 
* 
* 
* 

### Soundtrackit
* 
* 
* 
* 
* 

## Elokuvaura
Shakur teki elokuvadebyyttinsä jo vuonna 1991, kun hän näytteli elokuvassa *Nothing but Trouble* pientä sivuroolia. Ensimmäisen ison roolin hän sai elokuvaan *[[Juice (vuoden 1992 elokuva)|Juice]]* vuonna 1992. Elokuvassa Shakur näytteli ”pahista”. Toisen ison roolin hän sai elokuvassa *[[Murhan jälkeen|Poetic Justice]]*, jossa hän näytteli Janet Jacksonin kanssa. Vuonna 1994 julkaistussa, koripallomaailmaan sijoittuvassa elokuvassa *[[Above the Rim (elokuva)|Above the Rim]]* hän näytteli rikollista. Kolme seuraavaa elokuvaa, vain videolevitykseen päässyt trilleri *[[Kohtalon luoti|Bullet]]* (1996) sekä *[[Gridlock’d]]* (1997) ja *[[Rikollisin aikein|Gang Related]]* (1997) julkaistiin vasta Shakurin kuoleman jälkeen. *Gridlock’d:ssa* Shakur näyttelee narkomaania, joka yrittää päästä kaikin keinoin irti huumeista. *Gang Relatedissa* () Shakur esittää korruptoitunutta poliisia. Shakur esiintyi pienessä roolissa myös tv-sarjoissa *Drexell’s Class* (1992) ja *A Different World* (1993).

Shakurille oli myös rooli elokuvassa ''Väkivallan kierre'', mutta hänet erotettiin elokuvasta, koska hän pahoinpiteli ohjaaja Allen Hughesin. Ohjaaja John Singleton kirjoitti elokuvaan *Baby Boy* Shakurille roolin, mutta Shakur kuoli ennen elokuvan kuvaamista ja hänen paikan elokuvassa otti Tyrese Gibson. *Baby Boy* julkaistiin vuonna 2001.

### Filmografia

## Dokumentit
* *Tupac Shakur: Thug Immortal* (1997)
* *Tupac Shakur: Words Never Die* (TV, 1997)
* *Tupac Shakur: Before I Wake…* (2001)
* *[[Tupac Shakur: Thug Angel: The Life of an Outlaw]]* (2002)
* *[[Biggie & Tupac – Totuus murhien takaa]]* (2002)
* *2Pac 4 Ever* (2003)
* **' ([[Oscar-palkinto|Oscar]]-ehdokas, virallinen elämäkertadokumentti, 2003)
* ''Tupac vs.'' (2004)
* ''Tupac: The Hip Hop Genius'' (TV, 2004)
* ''So Many Years, So Many Tears'' (2006)
* **' (2007)
* *Tupac: Assassination II: Reckoning* (2009)
* *[[Who Killed Tupac?]]* (2017)
## Runoteokset
* 
* 

## Katso myös
* Thug Life
* Tha Outlawz
* Digital Underground
* Dramacydal
* Suge Knight
* Randy ”Stretch” Walker
* Death Row Records
* Amaru Entertainment
* Makaveli Branded

## Lähteet

## Kirjallisuutta
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Aiheesta muualla

* Tupac Shakurin viralliset sivut 
* 2Pac MusicBrainz-sivustolla 
* 2Pacin diskografia Discogs-sivustolla 
* 
* 
* Tupac Amaru Shakur Foundation